બાદિયાનએ તારાના આકારનો એક સુગંધી મસાલો / વસાણું છે જેની સોડમ ઍનિસને મળતી આવે છે. બાદિયાનનું શાસ્ત્રીય નામ ઈલિસીયમ વેરમ (Illicium verum) છે, [[અંગ્રેજી ભાષા|અંગ્રેજીમાં] તેને સ્ટાર ઍનિસ (Star anise), સ્ટાર ઍનીસીડ (star aniseed) કે ચાઈનીઝ ઍનીસ (Chinese star anise) કહે છે. આખા મસાલા તરીકે રસોઈમાં વપરાતા તારા આકારના બાદિયાન એ તેનો બીજકોષ હોય છે. નિત્ય લીલું રહેતું બાદિયાનનું વૃક્ષ મધ્યમ કદનું હોય છે. બાદિયાનએ ઈશાન વિએટનામ અને નૈઋત્ય ચીનના ક્ષેત્રનું વતની છે. પાકવાના અમુક સમય પહેલાં જ બાદિયાનને લણી લેવામાં આવે છે. ચીન , ભારત અને અન્ય એશિયાઈ દેશોમાં વ્યાપારી ધોરણે બાદિયાનનું ઉત્પાદન કરવામાં આવે છે.